Diari Oficial de la Generalitat Valenciana


Sumari del DOGV 3927, del 29-01-2001 (2001/598)

Informació pública de la Resolució de 29 de desembre de 2000, del director general de Comerç i Consum, per la qual s'autoritza la modificació de la tarifa de subministrament domiciliari d'aigua a València, Manises, Godella, Paterna (polígon Fuente del Jarro, Terramelar i barri de la Coma), Rocafort, Riba-roja de Túria (polígon El Oliveral), Quart de Poblet (parcial), Mislata (parcial) i Xirivella (parcial).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3927

Data del DOGV
:   29-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/598


Organisme emissor
:   Aguas de Valencia, SA

Tipus de document
:   Anunci

Informació pública de la Resolució de 29 de desembre de 2000, del director general de Comerç i Consum, per la qual s'autoritza la modificació de la tarifa de subministrament domiciliari d'aigua a València, Manises, Godella, Paterna (polígon Fuente del Jarro, Terramelar i barri de la Coma), Rocafort, Riba-roja de Túria (polígon El Oliveral), Quart de Poblet (parcial), Mislata (parcial) i Xirivella (parcial). [2001/Q598]
  
Expedient 641119/122000.
  
Vist l'expedient tramitat a sol·licitud d'Aguas de Valencia, SA, per a la modificació de tarifa de subministrament domiciliari d'aigua a València, Manises, Godella, Paterna (polígon Fuente del Jarro, Terramelar i barri de la Coma), Rocafort, Riba-roja de Túria (polígon El Oliveral), Quart de Poblet (parcial), Mislata (parcial) i Xirivella (parcial).
  
Vist que figura incorporat a l'expedient el certificat del Ple de l'Ajuntament de Quart de Poblet, de data 11 de novembre de 1999, desfavorable; de l'Ajuntament de Godella, de data 30 de novembre de 1999, desfavorable; de l'Ajuntament de Paterna, de data 23 de desembre de 1999, desfavorable; de l'Ajuntament de València, de data 24 de novembre de 2000, que proposa un increment de l'índex de preus al consum del període novembre-1999 a novembre-2000, i que s'ha pronunciat en igual sentit que l'Ajuntament de València el Gabinet Tècnic de Preus, i que s'ha pronunciat en igual sentit la Comissió de Preus de la Generalitat Valenciana en la sessió del dia 20 de desembre de 2000.
  
Atés que del que s'ha exposat i de les altres dades aportades a les actuacions és procedent modificar la tarifa sol·licitada, de conformitat amb les normes dictades a l'efecte, i que és competència del director general de Comerç i Consum l'adopció d'aquesta resolució, en virtut de les atribucions que per a això se li han conferit expressament en l'article 9.3 del Decret 82/1984, de 30 de juliol.
  
Vistos el Decret 2.226/1977, de 27 d'agost; l'Ordre del Ministeri de l'Interior de 30 de setembre de 1977; el Reial Decret 2.695, de 28 d'octubre de 1977, en relació amb el que s'estableix en el Reial Decret 2.310/1982, de 24 de juliol, i decrets a l'efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i la Llei 30/1985, de 2 d'agost, Reial Decret 2.028/1985, de 30 d'octubre, Resolució del conseller d'Indústria, Comerç i Turisme de 4 d'abril de 1991, i la resta de preceptes que li són aplicables, resolc:
  
Autoritzar la tarifa que s'esmenta per al servei de subministrament domiciliari d'aigua indicat.
  
Tarifa que s'aprova
  
L'actual amb un increment de l'índex de preus al consum del període novembre-1999 a novembre-2000.
  
Aquesta resolució és definitiva en via administrativa, i s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, d'acord amb els criteris establits en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.